
ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 


ζώνης παραλίας στη θέση «Κόλπος Αγ. Δημητρίου 
Ν. Καμαρίνας, Βονίτσης» του Δήμου Ανακτορίου 

Νομού Αιτωλοακαρνανίας. 1 

Κήρυξη έκτασης 8.170 πι * 1 2 3 4 5 6 ως αναδασωτέας στη θέση 
«Σωτήρα - Μεταμόρφωση» περιφέρειας Βόνιτσας 
Δήμου Ανακτορίου. 2 


ΑΠΟΦΑΣΕΙ Σ 

Αριθ. 1047326/4526/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «Κόλπος Αγ. Δημητρίου Ν. Κα¬ 
μαρίνας, Βονίτσης» του Δήμου Ανακτορίου Νομού Αι¬ 
τωλοακαρνανίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ. 704/70, Β.Δ.705/70, 
Β.Δ. 192/72, Π.Δ.71/84, Π.Δ.347/88, Ν.2026/92 και 
Π.Δ.97/93. 

2. Τις διατάξεις του Α.Ν. 2344/40 «περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κλπ». 

4. Τις διατάξεις του Ν.Δ.439/70 «περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας. 

6. Την υπ’ αριθμ. 1078204/927/ 0006Α/ 6.8.1992 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 


7. Τις διατάξεις του άρθρου 19 παράγραφος 5 Ν.Δ. 
2344/95, του άρθρου 52 παράγραφος 6 Ν.2218/94, του 
άρθρου 4 παρ. 7 του Ν.2240/94, δυνάμει των οποίων αρ¬ 
μοδιότητες του Υπουργείου Οικονομικών που είχαν μετα- 
βιβασθεί στους Νομάρχες, ανήκουν στον Περιφερειακό 
Δ/ντή, σε συνδυασμό με αυτές του άρθρου Μπαρ. 2 του 
Ν. 2399/96 με τις οποίες προβλέπεται η κατάργηση των 
θέσεων των Περιφερειακών Δ/ντών, οι αρμοδιότητες πλέ¬ 
ον του οποίου περιήλθαν στο Γενικό Γραμματέα της Πε¬ 
ριφέρειας και ασκούνται από τον Αναπληρωτή Περιφε¬ 
ρειακό Δ/ντή. 

8. Τις διατάξεις του τέταρτου εδαφίου της παραγράφου 
2 του άρθρου 1 και της παρ.6 του ιδίου άρθρου του 
Ν.2503/97 «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/τ. Α'), σύμφωνα με τις οποίες 
οι Περιφερειακές Υπηρεσίες του Υπουργείου Οικονομι¬ 
κών, που συγκροτούσαν την Περιφερειακή Διοίκηση του 
Νομού ή Νομαρχίας, δεν υπήχθησαν στην ενιαία οργανι¬ 
κή μονάδα της Περιφέρειας, ούτε καταργήθηκαν, αλλά α¬ 
ποτελούν από 1.9.1997, Υπηρεσίες του Υπουργείου Οικο¬ 
νομικών. 

9. Την με αριθ.πρωτ.1043053/483/Α0006 απόφαση του 
Υπουργού Οικονομικών περί «μεταβίβασης αρμοδιοτή¬ 
των του Υφυπουργού Οικονομικών στον Γεν. Γραμματέα, 
στους Γεν.Δ/ντές κ.λ. π. του Υπουργείου Οικονομικών. 

10. Την από 18.4.1991 έκθεση της Επιτροπής καθορι¬ 
σμού των ορίων αιγιαλού και παραλίας για τον καθορισμό 
των ορίων αιγιαλού και παραλίας στη θέση «Κόλπος 
Αγ.Δημητρίου» στη Ν.Καμαρίνα Βόνιτσας, του Δήμου Α¬ 
νακτορίου, Νομού Αιτωλ/νίας και το από Μάρτιο του 1991 
τοπογραφικό και υψομετρικό διάγραμμα σε κλίμακα 1:500 
του Πολιτικού Μηχανικού Δημητρίου Τσώλη, ελεγμένα α¬ 
πό την Μαίρη Ρόκκου, Τοπογράφο Μηχανικό της Δ.Τ.Υ. 
Ν.Αιτωλ/νίας, που θεωρήθηκαν στις 1/4/1991 απότονΘεμ. 
Ντετόπουλο, Τοπογράφο Μηχανικό, Προϊστάμενο του 
Τμήματος Εκτέλεσης Έργων της Δ.Τ.Υ. Ν.Αιτωλ/νίας, σε 
μία (1) πινακίδα και συνοδεύει την έκθεση της προαναφε- 
ρόμενης επιτροπής. 

11. Την σύμφωνη γνώμη του Γ ενικού Επιτελείου Ναυτι¬ 
κού, που διατυπώθηκε στο 1462/Φ.544.5/527/28-11-91 
έγγραφό του, αποφασίζουμε: 

I. Επικυρώνουμε την από 18.4.1991 έκθεση της Επιτρο¬ 
πής καθορισμού των ορίων αιγιαλού και παραλίας και πα- 

λαιού αιγιαλού και θέσεων αμμοληψίας, καθώς και το από 
Μάρτιο 1991 τοπογραφικό και υψομετρικό διάγραμμα, 
που την συνοδεύει, το οποίο συντάχθηκε από τον Πολιτι¬ 
κό Μηχανικό Δημήτριο Τσώλη και θεωρήθηκε στις 
1/4/1991 απότονΘεμ. Ντετόπουλο, Τοπογράφο Μηχανι¬ 
κό, Προϊστάμενο του τμήματος Εκτέλεσης Έργων της 
Δ.Τ.Υ. Ν. Αιτωλ/νίας, με κλίμακα 1:500 σε μία (1) πινακίδα 
επί του οποίου η πιο πάνω επιτροπή, καθόρισε τα όρια αι- 
γιαλού με: 

την οριογραμμή του αιγιαλού δια συνεχούς ερυθρός 
πολυγωνικής γραμμής με κορυφές Α1, Α2.Α22, Α23. 

την οριογραμμή της παραλίας δια συνεχούς κίτρινης 

πολυγωνικής γραμμής με κορυφές Π1, Π2.Π22, Π23 

και πλευρές παράλληλες προς τις γραμμές του αιγιαλού 
και σε απόσταση 10μ. 

II. Για τον καθορισμό των οριογραμμών ελήφθησαν υ¬ 
πόψη τα υπάρχοντα κτίσματα. 

III. Οι κορυφές των οριογραμμών εξασφαλίζονται από 
το Κρατικό Τριγωνομετρικό Δίκτυο. 

IV. Καθορίζεται ζώνη παραλίας πλάτους 10μ., όπου οι 
συντεταγμές της γραμμής παραλίας φαίνονται στο συ¬ 
νημμένο πίνακα. 

V. Η επιτροπή διαπίστωσε ότι δεν υφίσταται παλαιός αι- 
γιαλός. 

Η απόφαση αυτή με την έκθεση της Επιτροπής καιτοτο- 
πογραφικό διάγραμμα, να δημρσιευθούν στην Εφημερί¬ 
δα της Κυβερνήσεως. 

Αθήνα, 7 Ιουνίου 2000 

Με εντολή Υπουργού 

Ο Γ ενικός Γ ραμματέας 
ΧΑΡ. ΑΛΑΜΑΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ ΑΡΘΡΟΥ 74 ΠΔ 636/77 

Γ ια τον καθορισμό για πρώτη φορά των ορίων αιγιαλού 
και παραλίας στη θέση «κόλπος Αγ. Δημητρίου» Νέας 
Καμαρίνας η οποία εμπίπτει στα διοικητικά όρια του 
Δήμου Βόνιτσας Αιτωλοακαρνανίας. 

Στη Βόνιτσα σήμερα 18.4.1991 ημέρα Πέμπτη και ώρα 
10 π.μ. οι υπογεγραμμένοι: 

1. Σταφυλάς Χαράλαμπος, Προϊστάμενος ΔΟΥ Βόνι¬ 
τσας, ως Πρόεδρος. 

2. Ρόκκου Μαίρη, τοπογράφος μηχανικός, ως αναπλη- 
ρώτρια του Δ/ντή Τεχν. Υπηρεσιών Νομαρχίας Αιτωλοα¬ 
καρνανίας, ως μέλος, κωλυομένου του Προϊσταμένου τα¬ 
κτικού μέλους της υπηρεσίας αυτής. 

3. Δίκαιος Γρηγόριος Υποπλοίαρχος, ως αναπληρωτής 


του Λιμενάρχη Πρέβεζας, ως μέλος, κωλυομένου του Λι¬ 
μενάρχη τακτικού μέλους της υπηρεσίας αυτής. 

Αποτελούντες την επιτροπή καθορισμού των ορίων του 
αιγιαλού σύμφωνα με το άρθ. 74 του Π.Δ. 636/77, συ- 
γκληθείσα κατόπιν του υπ’ αριθ. 1765/12.4.91 εγγράφου 
του Προέδρου αυτής, μετέβημενεπίτόπου στηνπροανα- 
φερόμενη τοποθεσία σήμερα 18.4.1991 και λαβόντες υ- 
πόψιν: 

1. Την από 19.3.91 αίτηση των ενδιαφερομένων «Οθα- 
νας Κορπορέισιον, ϋΘ3Π Ριθιτθ νοπαπ, Αρμάντα Κορπο- 
ρέισιον» με την οποία ζητούν τον καθορισμό των ορίων 
του αιγιαλού στην παραπάνω τοποθεσία. 

2. Το υπό του Δημητρίου Β. Τσώλη, πολιτικού μηχανικού 
συνταχθέν τοπογραφικό και υψομετρικό διάγραμμα σε 
μια (1) πινακίδα κλίμακος 1:500 ηλεγμένου για την ακρί¬ 
βεια της αποτύπωσης υπό της Μαίρης Ρόκκου Τοπογρά¬ 
φου Μηχανικού και θεωρηθέν την 1.4.1991 υπό της 
Δ/νσης Τεχνικών Υπηρεσιών Νομ. Αιτωλοακαρνανίας, ό¬ 
πως ορίζει το άρθρο 20 Ν.Δ. 719/77. 

3. Τις διατάξεις του Α.Ν. 2344/40 όπως αυτές τροπο¬ 
ποιήθηκαν, καθώς και την προς τούτου Δικαστηριακή και 
Διοικητική Νομολογία (αριθ. 5 ΑΝ 263/68). 

4. Την εκ της επιτόπιου μεταβάσεως σχηματισθείσα α¬ 
ντίληψη περί του πλάτους της βρεχομένης ζώνης της ξη- 
ράς και των λοιπών συναφών στοιχείων ήτοι: 

α) Το γεγονός ότι στην περιοχή «Κόλπος Αγ. Δημητρί¬ 
ου» δεν υπάρχουν παλίρροιες και θαλάσσια ρεύματα». 

β) Ότι ο αιγιαλός και ο πέραν αυτού χώρος (παραλία) 
παρουσιάζουν σχεδόν την ίδια μορφολογία. 

γ) Το γεγονός ότι στην τοποθεσία «Κόλπος Αγ. Δημη¬ 
τρίου» δεν υπάρχει καθορισμός (όρια) παλαιού αιγιαλού 
και παραλίας, αποφασίζει: 

1. Καθορίζειτην οριογραμμή του αιγιαλού δια συνεχούς 
πολυγωνικής γραμμής με κόκκινο χρώμα στις κορυφές 
Α1 έως Α23 οι οποίες εξασφαλίζονται από τριγωνομετρι¬ 
κά σημεία που αναφέρονται επάνω στο τοπογραφικό διά¬ 
γραμμα. 

2. Την οριογραμμή της παραλίας δια συνεχούς πολυ¬ 
γωνικής γραμμής με χρώμα κίτρινο, καθορίζεται ζώνη 
πλάτους δέκα (10) μέτρων, επειδή δεν εξυπηρετούνται οι 
σκοποί της παραγράφου 1 του άρθρου 7 ΑΝ 2344/40 στις 
κορυφές Π1 έως Π23 οι οποίες εξασφαλίζονται από τα ί¬ 
δια τριγωνομετρικά σημεία όπως και ο αιγιαλός αποφαί- 
νεται ότι δεν υπάρχει παλαιός αιγιαλός. 

Η παρούσα έκθεση συντάχθηκε σε (17) δεκαεπτά αντί¬ 
τυπα και υπογράφεται όπως παρακάτω: 

Η Επιτροπή 

ΧΑΡΑΛ. ΣΤΑΦΥΛΑΣ, ΜΑΙΡΗ ΡΟΚΚΟΥ, 
ΓΡΗΓΟΡΙΟΣ ΔΙΚΑΙΟΣ 

Αριθ. 1131 (2) 

Κήρυξη έκτασης 8.170 πι ζ ως αναδασωτέας στη θέση 
«Σωτήρα - Μεταμόρφωση» περιφέρειας Βόνιτσας Δή¬ 
μου Ανακτορίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις «περί διοικητικής αποκέντρωσης». 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας δασών 
κ.λ.π.» και ειδικότερα: α) του άρθρου 38 παρ. 1 και β) του 
άρθρου 41 παρ. 1. 

4. Τις με αρίθμ. α) 160417/1180/8.7.80, β) 
182447/3049/24.9.80 και γ) 141823/4.2.83 διαταγές του 
Υπουργείου Γεωργίας. 

5. Τις διατάξεις των άρθρων 1 παρ.1, 2 παρ. 1δ, 5 
παρ.3β, 6παρ.7 και7παρ.2του Ν. 2503/97 «Διοίκηση, Ορ¬ 
γάνωση, Στελέχωση της Περιφέρειας». 

6. Την αριθμ. 1638/24.5.2000 πρόταση του Δασαρχείου 
Αμφιλοχίας περί κηρύξεως αναδασωτέας έκτασης. 

7. Την αρίθμ. 186Γ.Γ./30.6.98 απόφαση του Γενικού 
Γραμματέα Περιφέρειας Δυτικής Ελλάδος «περί ανάθε¬ 
σης αρμοδιοτήτων», αποφασίζουμε: 


Κηρύσσουμε αναδασωτέα, με σκοπό τηνπροστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση με φυσική ή τεχνη¬ 
τή αναγέννηση και την διατήρηση του χαρακτήρα της δα¬ 
σικής έκτασης ώστε να αποκλεισθεί η διάθεση αυτής για 
άλλο σκοπό, την παραπάνω δημόσια δασική έκταση των 
8.170 πι2 που βρίσκεται στη θέση «Σωτήρα-Μεταμόρφω- 
ση» περιφέρειας οικισμού Βόνιτσας Δήμου Ανακτορίου 
και ήταν καλυμμένη από αείφυλλα-πλατύφυλλα και ανή¬ 
κει στην κατηγορία των άρθρων 3 παρ.2 και 4 παρ.2α & 2γ 
του Ν. 998/79 και προσδιορίζεται από τα στοιχεία:Α, Β, Γ, 
Δ, Ε, ,Η, θ, I, Κ, Λ, Μ, Α. και έχει όρια: 

Ανατολικά: Με χέρσο αγρό και ποιμνιοστάσιο ιδίου. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση και αγροτική έκταση. 

όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 7 Ιουνίου 2000 

Με εντολή Γενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

